На основу члана 14. став 2. и 6. и члана 16. став 3. Закона о локалним изборима („Службени гласник РС“, број 129/07, 34/10 – одлука УС, 54/11, 12/20, 16/20 и 68/20),

Изборна комисија општине Велика Плана, на седници одржаној 05. јуна 2020. године у 10.00 часова, донела је

**РЕШЕЊЕ**

**О ИСПУЊЕЊУ УСЛОВА ЗА ОДРЕЂИВАЊЕ ОПУНОМОЂЕНИХ** **ПРЕДСТАВНИКА ПОДНОСИОЦА ИЗБОРНЕ ЛИСТЕ У ПРОШИРЕНОМ САСТАВУ**

**ИЗБОРНЕ КОМИСИЈЕ ОПШТИНЕ ВЕЛИКА ПЛАНА**

1. **СРПСКО РУСКА ПАРТИЈА ВУКОВИ**, као подносилац Изборне листе **СРПСКО РУСКА ПАРТИЈА ВУКОВИ**, за избор одборника у Скупштини општине Велика Плана **испуњава** услове за одређивање опуномоћеног представника у проширени састав Изборне комисије општине Велика Плана.
2. **СРПСКО РУСКА ПАРТИЈА ВУКОВИ** као подносилац Изборне листе **СРПСКО РУСКА ПАРТИЈА ВУКОВИ**, за избор одборника у Скупштини општине Велика Плана **испуњава** услове за одређивањеопуномоћеног представника у проширени састав бирачких одбора у општини Велика Плана, ако није поднео изборну листу за народне посланике , односно ако не поднесе изборну листу за народне посланике.

Подносиоцу изборне листе из претходног става престаје право на одређивање опуномоћеног представника у проширени састав бирачких одбора у општини Велика Плана по основу проглашене изборне листе за одборнике скупштине општине даном подношења, односно проглашења изборне листе за народне посланике.

1. Позива се подносилац Изборне листе да одреди представника у проширени састав Изборне комисије општине Велика Плана и представнике у проширени састав бирачких одбора и о томе обавести Изборну комисију општине Велика Плана најкасније пет дана пре дана одређеног за одржавање избора.

**О б р а з л о ж е њ е**

Изборна комисија општине Велика Плана, на седници одржаној 5. јуна 2020. године, донела је Решење о проглашењу Изборне листе СРПСКО РУСКА ПАРТИЈА ВУКОВИ, са 13 кандидата за одборнике Скупштине општине Велика Плана, на изборима расписаним за 21. јун 2020. године, као и решење којим је утврђено да СРПСКО РУСКА ПАТИЈА ВУКОВИ, као и подносилац Изборне листе СРПСКО РУСКА ПАРТИЈА ВУКОВИ, у складу са чланом 40. став 6. и 7. Закона о локалним изборима има положај странке политичке мањине у расподели одборничких мандата.

У складу са наведеним решењима и сагласно члану 14. став 6. и члану 16. став 3. Закона о локалним изборима, Изборна комисија општине Велика Плана је утврдила да подносилац наведене изборне листе, обзиром да му је утврђен положај странке националне мањине у расподели одборничких мандата и да је предложио једну трећину кандидата од укупног броја одборника који се бира, испуњава услове, да одреди своје представнике у проширеном саставу Изборне комисије општине Велике Плане и бирачких одбора.

**Поука о правном средству:**  Против овог решења може се поднети приговор Изборној комисији општине Велика Плана, у року од 24 часа од дана доношења решења.

**Број: 013-27/2020-III**

**У Великој Плани, дана 5. јуна 2020. године**

**ИЗБОРНА КОМИСИЈА ОПШТИНЕ ВЕЛИКА ПЛАНА**

**ПРЕДСЕДНИК**

Страхиња Павешковић